钦定古今图书集成/方舆汇编/职方典/第1183卷 > 《白龟渚记》郭凤仪
## 钦定古今图书集成/方舆汇编/职方典/第1183卷 > 《白龟渚记》郭凤仪

龟之为虫也灵矣，是故圣人登之，以用察来。夫枯骨
犹灵，而况其生，而况其衔恩于活己者哉！世传毛宝

取，令仆夫豢之，久乃放诸江。后宝戍邾城，石季龙攻
邾且陷，宝与六千人赴江死，仆夫投水，若堕石上，独
免溺。视之，乃所豢龟也，盖长且三四尺矣。吁！是获报
者，豢龟氏耳，非宝也。世传误矣。《郭子》曰：“白龟能活豢
己者。”事甚幺麽，然到于今称之不置。非谓人能利物，
将风人于善耶？嗟乎，亦煦煦者耳。昔者先王亲亲而
仁民，仁民而爱物，使蚑行蠕动，各得其所，故曰鸟兽
鱼鳖，咸若其众寡，视此何如哉？至仁无恩，报不足言
矣。嘉靖己酉夏，予载酒与客为《赤壁》之游。时雨新霁，
绿虹半灭，移席临流，相顾甚乐。客指点岩侧曰：“此白
龟渚也。”余为之慨然太息云：旧有亭圮既新之，更刻
石为龟，奠之水滨，用彰往事。杪秋与客再至，睥睨一
视，江风飒然。